

**ДО**

**ВСИЧКИ ОБЩИНИ**

**Относно:** *Създаване на възможност за централизирано подаване на заявления от избирателите до общинските администрации, във връзка с упражняването на избирателните им права в изборите за Народно събрание, насрочени за 11 юли 2021 г.*

**УВАЖАЕМИ ДАМИ И ГОСПОДА,**

Съгласно чл. 8, ал. 2 и ал. 3 от ЗЕУ, административните органи, лицата, осъществяващи публични функции, и организациите, предоставящи обществени услуги, са длъжни да предоставят всички услуги в рамките на своята компетентност и по електронен път, освен ако закон предвижда особена форма за извършване на отделни действия или издаване на съответни актове. Когато предписаната от закона особена форма има правно значение, но част от услугата може да се заяви или предостави по електронен път, административните органи, лицата, осъществяващи публични функции, и организациите, предоставящи обществени услуги, трябва да осигурят възможност за това. ДАЕУ подпомага общините да изпълнят тези си законови задължения чрез създаването от агенцията на възможности за централизирано и стандартизирано подаване по електронен път на искания от гражданите във връзка с упражняване на избирателните им права.

За да имат възможност общините, присъединени към [„Единеня модел за заявяване, заплащане и предоставяне на електронни административни услуги“](http://unifiedmodel.egov.bg/wps/portal/unified-model/home) (Единен модел), да осигурят предвидената в Изборния кодекс (ИК) възможност за подаване на заявленията от избирателите електронно, за изборите за Народно събрание, насрочени за 11 юли 2021 г., са разработени електронни форми, идентични с утвърдените от ЦИК образци на изборни книжа за предоставяне на електронни услуги по Изборния кодекс, както следва:

• Подаване на заявление за вписване в избирателния списък по настоящ адрес.;

• Подаване на заявление за гласуване с подвижна избирателна кутия (по чл. 37, ал. 1 и 2 от Изборния кодекс);

• Подаване на заявление за вписване в избирателния списък в изборите за народни представители (по чл. 27, ал. 3 и 4 във връзка с чл. 243 и чл. 251 от ИК);

• Подаване на заявление за отстраняване на непълноти и грешки в избирателния списък (по чл. 43, ал. 1, изр. 1 от ИК).;

• Подаване на заявление за изключване от списъка на заличените лица преди предаване на избирателния списък на СИК (чл. 39, ал. 2 и 3 ИК);

• Подаване на заявление за издаване на удостоверение за гласуване на друго място в изборите за народни представители

ДАЕУ има готовност след публикуване на Решение на ЦИК за определяне на условията и реда за Подаване на заявление за гласуване с подвижна избирателна кутия в изборите за народни представители в секция за гласуване на избиратели, поставени под задължителна карантина или изолация, съгласно Закона за здравето (по чл. 37, ал. 1 и 2 от Изборния кодекс и чл. 28, ал. 3 от Закона за мерките и действията по време на извънредното положение, обявено с решение на Народното събрание от 13 март 2020 г., и за преодоляване на последиците) да бъде разработена и публикувана съответната лектронна форма за заявяване.

Това ще даде възможност на избирателите чрез Единния портал за достъп до електронни административни услуги (www.egov.bg), централизирано да подадат съответното заявление, подписано с квалифициран електронен подпис до компетентната администрация. Така ще бъде осигурена допълнителна възможност, но не и задължение за българските граждани да упражнят своите права в съответствие с ИК и по електронен път.

Общините, присъединени към Единния модел, желаещи да ползват предоставената възможност, могат да поставят линк към съответната услуга на официалната си интернет страница.

Информацията е достъпна в секция „Избори 2021“ на следния адрес:

<https://unifiedmodel.egov.bg/wps/portal/unified-model/for-citizens-and-businesses/active-e-admin-services/municipal-services>

За допълнителна информация можете да се обръщате към г-жа Цветелина Тодорова – експерт, анализатор на работни процеси II степен в ДАЕУ, тел. +359 897 063 736, ел. поща: [tttodorova@e-gov.bg](mailto:tttodorova@e-gov.bg) или към г-жа Иванела Андреева – държавен експерт в ДАЕУ, тел.: 00359 2 949 2345, ел. поща: [iandreeva@e-gov.bg](mailto:iandreeva@e-gov.bg).

**С уважение,**



**Красимир Симонски**

***Председател на Държавна агенция „Електронно управление“***